este şuba albă cu aplicaţii de postav ve spectaculoase, de un fast extraor- 
dinar. Admirate pentru coloritul lor 
rafinat, cu tonuri atent asociate, şi 
pentru expresivitatea motivelor de- 
corative, costumele populare bănă- M.D 
ţene au devenit astăzi mesageri ai 

valorilor culturale în întreaga lume. 


roşu, purtată de femei. 


Înveşmântaţi cu mândrie în deose- 
bitul port tradiţional de sărbătoare, 
bănăţenii au contribuit conştient la 
completarea artei populare româ- 
neşti cu piese şi repertorii decorati- 





Se poate spune că femeia de la ţară 
a transformat acul în pensulă şi firul 
de aţă în acuarelă, pentru a realiza 
cusături de înaltă valoare artistică. 





ANUNTURI 





Sf. Samson lucrează minuni 


Iată ce ne scrie Elena, creierul și inima Asociaţiei Sf. Samson, care are în 
grijă sute de oameni cu diferite nevoi: „Cu ceva timp în urmă am avut 
gândul de a mai amenaja încă o cameră pentru oamenii fără adăpost. 
Pentru aceasta trebuia să îi spun colaboratorului meu să o dăm în lucru, 
însă nu aveam niciun ban. Am plecat spre casă, gândindu-mă că mai tre- 
buie să aşteptăm — şi noi, şi cei care aveau nevoie de un acoperiş deasu- 


pra. capului. 


Insă imediat ce am ajuns acasă, m-a sunat colega mea, Ioana, să-mi spu- 
nă că vine cineva de la Timişoara să ne facă o donaţie de 4.000 de lei. A- 
tunci am ştiut că Sf. Samson ne-a trimis banii de început pentru această 
cameră, care are inclusă şi o mică baie. În ea se vor muta curând o mamă 


ȘI fetița ei, care nu aveau unde să locuiască.” 


Asociaţia Sf. Samson are ca dorinţă, şi în același timp, gând de rugăciune 
către ocrotitorul ei acest moto: „Să nu lăsăm să treacă o zi fără să 


dâruim ceva.” 








Librăria 
LOgos 
SFÂNTA ne recomandă 
(GSABETA 

A RUSIEI 

]) 








Personalitatea Marii Ducese Elisabeta Feodorovna era 
o îmbinare rar întâlnită de alese sentimente creştine, 
nobleţe sufletească, minte luminată, inimă caldă şi 
gust rafinat. Avea o alcătuire intelectuală neobişnuit 
de fină şi adâncă. Chipul ei, şi mai ales ochii, trădau o 
durere ascunsă - semnul sufletelor înalte, care tânjesc 
în lumea de aici după altceva. Pretutindeni aducea cu 
ea mireasma curată a unui crin; poate de aceea îi şi 
plăcea culoarea albă: era oglindirea sufletului ei. 


Aşteptăm întrebările, sugestiile şi eventualele colaborări pe adresa 
revista.maximina(Ogmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 


ŞTIRI 





Proiect legislativ privind repatrierea 
Sfinţilor Mărturisitori Ardeleni 

Mai mulţi deputaţi au de- 
pus la Parlament un pro- 
iect legislativ privind repa- 
trierea moaștelor Sf. Măr- 
turisitori Ardeleni: Sf. Cuv. 
Visarion Sarai, Sf. Mc. 
Oprea Miclăuș, Sf. Preoţi 
Martiri loan din Galeș şi 
Moise Măcinic din Sibiel. 
Sfinții au murit în închi- 
soarea Kufstein din landul 
austriac Tirol, în secolul al 
XVIII-lea, în vremea când 
autorităţile austriece impu- 
neau unirea ortodocşilor 
din Transilvania cu Biseri- 
ca papală de la Roma. In termen de 90 de zile de la data 
intrării în vigoare a legii, Ministrul Afacerilor Externe, Mi- 
nistrul Justiţiei, Ministrul Finanţelor Publice şi Secretarul 
de Stat pentru Culte vor emite ordinul privind stabilirea 
procedurilor de identificare şi repatriere a sfinţilor. Sfintele 
lor moaşte vor fi aşezate, cu sprijinul Patriarhiei Române, 
la Biserica „Sfânta Treime” din Sibiel, conform proiectului 

+ Foaie ortodoxă pentru suflet 





A FACE SAU A FI? 


Cuvânt al Mitropolitului Antonie de Suroj la 
Duminica Vameșului şi a Fariseului 





„Inima 
noastră 
este legată 
fiindcă nu-şi 
asumă riscul 
de a se lepă- 
da de lege și 
de a păşi pe 
tărâmul 
iubirii.” 





| Dieci ştie totul despre făptuire, dar 
nimic despre a fi. În întreaga sa viaţă 
de dreptate un lucru nu a înţeles: că între 
Dumnezeu şi el poate exista o relaţie de iu- 
bire reciprocă. Nu a căutat-o niciodată şi 
nu L-a întâlnit niciodată pe Dumnezeul lui 
Isaia, Care este atât de sfânt, încât înaintea 
Lui toată dreptatea noastră este precum un 
copac doborât de o furtună. EI crede că în- 
tre Dumnezeu şi făpturile sale există o rela- 
ție fixă, fosilizată, neschimbătoare. Nicio- 
dată nu a deslușit în Scripturi povestea de 
iubire dintre Dumnezeu şi lumea pe care a 
creat-o şi a iubit-o atât de mult încât L-a 
dat pe Fiul Său Cel Unul-născut pentru 
mântuirea ei. El trăieşte într-un legământ 
pe care-l vede ca pe o tranzacţie, fără să se 
gândească la posibilitatea vreunei relaţii. 
In privinţa lui Dumnezeu, el cunoaşte legea 
— nu Persoana. Nu are motive pentru care 
să se osândească pe sine; el este drept, re- 
ce, mort. (...) 


Dar vameşul ştie că este rău, fiindcă şi le- 
gea lui Dumnezeu şi judecata omenească 
sunt împotriva sa. El încalcă legea lui 
Dumnezeu și se foloseşte de ea, o manipu- 
lează în interesul său. El încalcă legile oa- 
menilor — cu viclenie sau cu aroganță, în 
funcţie de împrejurare — şi se foloseşte de 
ele în folosul său, şi din acest motiv este 
urât şi disprețuit de oameni. Așadar, când 


vine la templu, nu îndrăznește să treacă 
pragul fiindcă templul este locul Prezenţei, 
iar el nu are nici un drept, dă înapoi de la 
intrarea în Prezenţa lui Dumnezeu. El stă, 
aşadar, şi vede acest loc sfânt care se întin- 
de înaintea lui, care pare să exprime ne- 
mărginirea lui Dumnezeu și distanţa infini- 
tă dintre el şi sfinţenie — Dumnezeu. Acest 
templu este la fel de măreț precum Însăşi 
Prezenţa şi la fel de înspăimântător, de tra- 
gic, precum judecata semnificată de con- 
fruntarea dintre păcat şi sfinţenie. Şi din 





greaua şi cruda sa experienţă de om se naş- 
te această rugăciune incredibil de adâncă şi 
autentică: „Dumnezeule, fii mie milostiv, 
păcătosului”. Ce a învăţat el din viaţă? EI 
ştie că, de fiecare dată când legea este apli- 
cată fără indulgență, este prilej de suferin- 
ţă; el ştie că sub stăpânirea riguroasă a legii 
nu este loc de milă. Aceasta este chiar legea 





26 februarie: 


Sf. Muceniţă FOTINI (Luminiţa),femeia samarineancă 


Ea a săvârşit lucrare de apostol în Africa, după ce Mântuitorul i-a schimbat via- 
ţa la fântâna din Sihar. Alături de cei doi fii, Iosie și Fotin, şi de cele 5 surori, a 
fost mucenicită la Roma, pe timpul împăratului Nero (anul 66). Bucură-te, po- 
rumbel ceresc, ce ne îndemni spre gânduri curate! 


de care se foloseşte şi pe care o abu- 
zează pentru a-l prinde în capcană pe 
datornicii săi, pentru a-şi încolţi victi- 
mele, legea care, dacă este mânuită 
cu viclenie, îl va îndreptăţi când îi va 
trimite la închisoare pe datornicii ca- 
re nu pot plăti, acea lege a cărei pute- 
re poate conta pentru a-şi strânge a- 
vere şi proprietăţi, fără nici o urmă de 
omenie şi fără milă. 


Și totuşi, chiar această experienţă o- 
menească l-a învăţat şi altceva, ceva 
absurd şi care se împotriveşte modu- 
lui în care a trecut prin viaţă: îşi a- 
minteşte clipe din viaţa sa şi a altora 
la fel de cruzi şi nemilostivi ca el 
când, poate, înarmat cu puterea legii 
se confruntă cu nefericirea și groaza 
pe care a adus-o asupra unei familii, 
suferința unei mame, lacrimile unui 
copil, şi chiar în această clipă, când 
totul este al lui, spre uimirea conster- 
nată a confraţilor săi, în pofida legii, 
în pofida logicii nemiloase a tagmei 
sale, în pofida glasului lumii și a obiş- 
nuinței, îşi opreşte mâna, priveşte în 
jur tăcut, zâmbeşte, probabil, cu tris- 
teţe sau blândeţe şi spune: „Lasă-i şi 
pe ei să trăiască!”. 


Aceasta este starea vameşului şi ce a 
învăţat din viaţă. Cât de multe avem 
de învăţat de la el! Oare nu am putea, 


precum acesta, să stăm smeriţi şi răb- 
dători pe pragul de la intrare, având o 
conştientizare fie vagă, fie limpede a 
stării noastre de păcătoşenie? Putem 
pretinde dreptul de a-L întâlni pe 
Dumnezeu faţă către faţă? Aşa cum 
suntem acum, avem în noi vreun loc 
acolo unde Dumnezeu stăpâneşte? 
Dacă El va alege să vină la noi, aşa 
cum a făcut la Intrupare şi în zilele 
când a trăit în trup şi de la un capăt la 
celălalt al istoriei omenirii, să Se în- 
tâlnească cu noi în calitate de Mântu- 
itor şi Răscumpărător al nostru, vom 
cădea la picioarele Sale în uimire şi 
recunoştinţă. Între timp, să rămânem 
la uşă şi să-I spunem Domnului: „O, 
Doamne, de vei căuta la fărădelegea 
noastră, cine va putea răbda? 0, 
Doamne, primeşte-mă în Impărăția 
Harului, nu în cea a dreptăţii şi răs- 
plătirii după faptele săvârşite!” 


Şi totuşi, noi facem imposibilă aceas- 
tă lucrare a harului, prin întoarcerea 
la lege, prin transformarea noastră 
în farisei — nu fiindcă imităm credin- 
cioşia lor stearpă şi pretențioasă faţă 
de legea lui Dumnezeu şi rânduielile 
bătrânilor, ci fiindcă avem aceeași 
mentalitate lipsită de nădejde şi de 
milă. Fariseul era cel puţin drept du- 
pă litera Legii; noi nici măcar aşa nu 
suntem, deşi ne închipuim că suntem 





vrednici să stăm înaintea lui Dumne- 
zeu. Măcar de ne-am opri la ușă, dacă 
am bate cu smerenie, cu sfială, luând 
apoi aminte dacă mirele Hristos bate 
la uşă. Atunci poate am descoperi cu 
uimire şi uluire că, de partea cealaltă, 
de asemenea, este Cineva care bate la 
aceeaşi uşă: „lată, stau la uşă şi 
bat” (Apoc. 3, 20). Am putea desco- 
peri că, pe partea Sa, uşa nu este în- 
cuiată; pe partea noastră ea este încu- 
iată: inima noastră este legată — şi, 
vai, atât de strâns — fiindcă nu-şi asu- 
mă riscul de a se lepăda de lege şi de 
a păşi pe tărâmul iubirii, unde totul 
este atât de fragil şi imposibil de cu- 
cerit cu forţa, aşa cum sunt iubirea şi 
viaţa în sine. Dar Dumnezeu conti- 
nuă să bată cu nădejde, insistenţă, 
răbdare, continuă să bată neînce- 
tat prin oameni, împrejurări şi 
prin glasul mic, liniștit al conşti- 
inţei noastre, aşa cum cerşetorul 
bate la uşa bogatului, fiindcă, după ce 
am ales să fim săraci, El aşteaptă ca 
iubirea şi mila noastră să Li deschidă 
o inimă adevărată, de om. Și lucrul de 
care are nevoie pentru a intra şi cina 
cu noi este ca să lepădăm inima de 
piatră şi să dobândim o inimă de car- 
ne (lez. 11, 19); iertare şi libertate, 
iată ce dăruieşte Domnul. 





Intrucât multe dintre cuvintele Sfintei Scripturi ne ridi- 
că probleme de înțelegere, vom încerca din când în 
când, cu ajutorul părinților noştri, să vă oferim o imagi- 


ne mai clară. Iată un prim text: 


„După acestea a venit Iisus şi ucenicii Lui în pământul 
Iudeii şi stătea acolo şi boteza. Și boteza şi loan în 
Enom, aproape de Salim, că erau acolo ape multe şi ve- 


neau şi se botezau.” (loan 3, 22-23) 


otezul cu care boteza Mântuitorul este acelaşi cu care 
boteza Ioan. Aceasta se întâmpla în perioada în care 


Lămuriri pe cale 





în acelaşi loc, adică în apele Iordanului a botezat şi Mân- 
tuitorul. Hristos a făcut o vreme acest botez al lui Ioan 
pentru că l-a respectat pe Inaintemergătorul şi l-a iubit. 


Când loan a fost arestat, nu s-a mai făcut botezul său nici 


de către Mântuitorul. Atunci a încetat activitatea de pre- 
gătire a poporului pentru venirea Îngerului de mare sfat 
şi a rămas doar propovăduirea Mântuitorului şi pregăti- 


rea lucrării mântuitoare — pătimirile, moartea, punerea 
în mormânt, Invierea Domnului și Pogorârea Duhului 


Ioan încă nu fusese închis, deci în perioada chemării la 


pocăință făcută de el şi a botezului pocăinţei. Acest botez 
era simbolic, iar curățirea prin apă simboliza curățirea de 
păcate, recunoașterea lor şi îndreptarea către Dumnezeu. 


Mântuitorul a lucrat și El un timp acest botez al pocăin- 


Sfânt, deci întemeierea Bisericii și Botezul în numele Ta- 
tălui şi al Fiului și al Sfântului Duh. 


Așadar sunt două botezuri: unul simbolic — al lui Ioan, 
lucrat o vreme şi de Mântuitorul — şi cel adevărat, bote- 
zul haric, de care vorbeşte Mântuitorul când spune Apos- 


tolilor: „mergând botezați toate neamurile în numele 'Ta- 


ţei, după ce primise botezul de la Ioan și după ce începu- 
se deja propovăduirea. Nu boteza alături de Ioan, însă tot 


Din Patericul Sfântului Sava 


tălui și al Fiului și al Sfântului Duh”. 


Preot Ștefan 


Dumnezeu îl numeşte rob credincios pe acela care face fără fățărnicie şi cu râvnă voia Lui; nu fi 
trândav, nu dormita atunci când citeşti ori cânţi, şi nu te lăsa momit de somn; alungă plictiseala în 
rugăciune şi ia aminte cu osârdie la cuvintele psalmilor; nu lăsa cugetul să viseze, fiindcă acolo 
unde e visarea sunt aproape patimile şi demonii. 





conştient la carne, pentru ca trece- 
rea spre nevoinţele Postului Mare să 
fie mai uşoară şi mai riguros împli- 
nită de către creştini. Postul trupesc 
cu care încercăm să ne obişnuim de 
la începutul acestei săptămâni, se 
cere însă împreunat cu postul cel du- 
hovnicesc, ca astfel, prin viaţă cura- 
tă, să pregustăm Împărăţia veşnice- 
lor bunătăţi. Sâmbăta acestei săp- 
tămâni este închinată pomenirii 
sfinţilor pustnici şi pustnice din toa- 
te părțile lumii. Această pomenire a- 
re și un scop pedagogic, în sensul u- 
nui mesaj adresat creştinilor din lu- 
me. Aceasta întrucât, chiar dacă nu 
toţi îşi închină viaţa fecioriei, fiecare 
trebuie să se străduiască, măcar în 


timpul Postului Mare, să se asemene 
monahilor, păzind înfrânarea, pos- 
turile, privegherea şi rugăciunile. 


Duminica  lăsatului sec de 
brânză sau a Izgonirii lui A- 
dam din Rai ne aduce aminte de 
momentul dureros al căderii primi- 
lor oameni prin neascultarea de 
Dumnezeu, cădere care a sfârşit prin 
alungarea acestora din Împărăţia 
Raiului. Pentru a reuşi să ne îmbră- 
căm în Hristos, cel ce S-a făcut pen- 
tru noi Noul Adam, trebuie ca mai 
întâi să ne recunoaştem pe noi în i- 
maginea lui Adam cel căzut în păcat, 
acceptând de bunăvoie şederea îna- 
intea porţilor închise ale Raiului. 





Această temă a Împărăției Raiului 
ne ajută să înțelegem că perioada 
postului este un timp de întoarcere 
și răscumpărare prin Hristos, în 
demnitatea originară a lui Adam. 


Intrarea în Postul Mare este marca- 
tă de Vecernia Iertării din seara 
a-cestei duminici, împreunată cu 
Pavecerniţa, slujbe care fac începu- 
tul Postului Mare. După săvârşirea a 
-cestor slujbe, începe deplina posti- 
re de mâncăruri, alături de postirea 
de fapte rele. 


Preot Lucian Farcaşiu 








Pi pie continuând călătoria 
noastră, ne propunem să desco- 
perim frumuseţea portului popular 
bănăţean. 


Cămăşile femeieşti şi cele bărbă- 
teşti, cotrânţele, brâurile, cepsele, a- 
lături de celelalte existente în casele 
bănăţenilor — cilimurile şi ponievile, 
ștergarele şi măsaile de masă şi pat 
— oferă femeilor din familiile bănă- 
ţene un binemeritat prilej de a-şi ex- 
prima talentul, de a-şi arăta bunul 
gust și inepuizabila lor fantezie crea- 
toare. 'Ţesute şi împodobite cu moti- 
ve brodate sau alese în tehnici ex- 
trem de migăloase, inegalabile ca ni- 
vel de dificultate, aceste categorii de 
piese și-au depăşit condiţia utilitară, 
devenind adevărate mărci zonale, 
capabile să exprime vizual, povestea 
fiecărei familii, a neamului, a comu- 
nităţii din care fac parte. 


Costumul femeiesc, în raport cu cel 
bărbătesc, prezintă o tipologie mult 
mai variată zonal şi o mai mare di- 
versitate a decorului brodat sau ales 
în război, concomitent cu realizarea 
țesăturii. Bănăţeanca îşi arată statu- 


Portul popular din 
zona Banatului 





tul social-economic prin bogăţia po- 
doabelor confecţionate din monede 
de aur şi argint, reunite prin mon- 
turi ingenioase. 


Costumul popular femeiesc din Ba- 
nat se deosebeşte de costumele din 
restul ţării prin piesa numită „o- 
preg“, precum și prin piesa ce se 
poartă pe cap, numită „ceapsă“ sau 
„conciu“. 

Ceapsa și conciul sunt piese cu care 
femeia din Banat îşi acoperă capul. 
Ceapsa este un fel de bonetă care se 
ţese din lână sau bumbac şi se orna- 
mentează cu acul, cu motive în for- 
mă de romb, roată, stea. 


Conciul se poartă în Lunca Timișului 
şi se compune dintr-o bucată de 
pânză, pătrată şi o fâşie lungă fixată 
pe marginile bucății pătrate, numită 
bată. Conciurile se ţes din lână colo- 
rată și mai nou din fir auriu ori ar- 
gintiu, în motive geometrice. 


Opregul este piesa care se poartă în 
spate, compusă dintr-o bucată drep- 
tunghiulară cu lungimea de 20-25 
cm, numită „petecul de opreg“, şi de 
care stau agăţaţi, ciucurii lungi până 
la poale (lungimea ciucurilor de cir- 
ca 80-90 cm). Opregul se ţese din lâ- 
nă, iar motivele ornamentale se aleg 
sau se cos cu acul în fir auriu şi ar- 
gintiu. 

Brâul ţesut în 4 iţe în motive geome- 
trice se încinge peste cămașă. Peste 
brâu se încinge „brăcira”, mai îngus- 
tă, iar deasupra se încinge opregul la 
spate şi cătrinţa în faţă. 


Costumul de Banat se caracterizează 
și prin cusătura „nemţoanelor“, a 
„tăieturii“ dar mai ales prin cusătura 
cheiţelor cu acul, care se fac cu mul- 
tă măiestrie. Cheiţele realizează uni- 
rea a două foi de material. Ele pot a- 
vea diverse forme, dintre cele mai 
frumoase fiind cheiţele dantelate. 
Mai rare sau mai dese, ele pot fi sur- 
prinzător de variate in ce priveşte 
tehnica de lucru. 





Costumul bănăţean și în special cel 
din Câmpia bogată a Banatului de 
nord, se mai distinge și prin folosi- 
rea materialelor preţioase, prelucra- 
te în sisteme de o nemaiîntâlnită 
somptuozitate tehnică. 


Atât costumul femeiesc cât şi cel cel 
bărbătesc sunt completate prin vesta 
din pănură, denumită „prăslnic”. 
Cea femeiască, albă cu clini la subraţ 
și lungă până la șolduri este orna- 
mentată cu aplicaţii de postav roşu 
şi broderie policromă; cea bărbă- 
tească confecţionată din pănură în 
colorit divers (alb, cenușiu, albastru) 
este ornamentată cu găetane, şinoa- 
re colorate. Deosebit de frumoasă 





uminicile premergătoare Postu- 

lui Mare au un profund înţeles 
pedagogic şi duhovnicesc, ele fiind 
într-o strânsă legătură una cu cealal- 
tă. Primele două, „a Vameşului şi a 
Fariseului” şi cea „a Fiului risipitor”, 
propun pregătirea duhovnicească a 
creştinului în vederea postului, iar 
ultimele două, numite „a Lăsatului 
sec de carne” şi „a Lăsatului sec de 
brânză”, încep să-i obişnuiască pe 
creştini cu postirea. Imnele Utreniei, 
specifice Postului Mare, se cântă încă 
de la Duminica Vameșului şi a Fari- 
seului. Acestea au în centrul lor în- 
demnul la pocăință şi nădejdea în 
puterea restauratoare a vieţii în Hris- 
tos, din Biserică: 


„Uşile pocăinţei deschide-mi mie, 
Dătătorule de viaţă; că mânecă du- 
hul meu la Biserica Ta cea sfântă, 
purtând locaş al trupului, cu totul 
spurcat. Ci ca un îndurat curăţeşte-l, 
cu mila milostivirii Tale”; 


mândria lui. Săptămâna care urmea- 
ză după această duminică este una a 
îngăduinţei la toate felurile de mân- 
cări, sau harți, inclusiv miercurea și 
vinerea. Rostul acestei dezlegări este 
acela de a întări trupeşte pe cei care 

„În cărările mântuirii îndreptea- 
ză-mă, Născătoare de Dumnezeu, 
căci cu păcate grozave mi-am spur- 
cat sufletul şi cu lenevire mi-am 
cheltuit toată viaţa mea; ci cu rugă- 
ciunile tale, Preacurată, spală-mă 
de toată necurăția”; 


„La mulțimea faptelor mele celor re- 
le cugetând eu, ticălosul, mă cutre- 
mur de înfricoşata zi a judecății. Ci 
îndrăznind spre mila milostivirii Ta- 
le, ca David strig ție: Miluieşte-mă, 
Dumnezeule, după mare mila Ta!. 


Aceste tropare ne amintesc de posibi- 
litatea întoarcerii în Rai, a cărui uşă 
închisă de Adam este pentru noi des- 
chisă din nou, prin pocăință, în vre- 
mea postului. 


Căutând să rezumăm înţelesul du- 
hovnicesc al Duminicii Vameşu- 
lui şi Fariseului, vom spune că în 
-ceputul oricărei virtuţi îl fac smere- 
nia şi pocăința. Pentru a începe lup- 
ta postului bine orientaţi, credincio- 
şii trebuie, încă de la începutul peri- 
oadei Triodului, să cunoască ce în- 
seamnă smerenia, recunoscându-se 
în vameş şi silindu-se să dobândeas- 
că smerenia lui, dar fugind de cele- 
lalte păcate ale sale. De asemenea, 
creştinul trebuie să se împodobească 
cu virtuțile fariseului, fugind însă de 


doresc să asume nevoinţele postului, 
ajutându-i să-şi întărească și puterile 
trupului pentru aceste nevoinţe. 


Pericopa evanghelică din Dumini- 
ca Fiului risipitor ne atrage aten- 
ţia, pe de o parte, asupra înstrăinării 
noastre de Dumnezeu prin păcat, a 
risipirii darurilor Sale, iar pe de altă 
parte, asupra aducerii aminte şi a 
reîntoarcerii cu credinţă la Părintele 
Ceresc, fiind, prin aceasta, reprimiţi 
ca fii iubiţi ai Săi. Reîntoarcerea 
noastră la Dumnezeu se realizează 
tocmai pe calea celor 40 de zile ale 
postului, prin rugăciunea care întă- 
rește şi adânceşte dobândirea pri- 
melor roade ale pocăinţei. Pocăinţa 
şi reîntoarcerea, atât de necesare 
pentru reprimirea noastră ca fii ai 
lui Dumnezeu, le dobândim în Bise- 
rică prin Sfânta Taină a Spovedani- 
ei. În-să pentru a dobândi iertarea, 
este necesară schimbarea în bine a 
adâncului vieţii, a existenţei noastre. 
Acesta este sensul unei pocăinţe sin- 
cere și numai ea ne poate aduce ier- 
tarea. Or, perioada Triodului are ca 
temă centrală tocmai pocăinţa, pe 
care ne-o propune pentru reaşezarea 
noastră în demnitatea de fii ai lui 
Dumnezeu, după har. 


Incepând din Duminica Fiului risi- 
pitor şi până în Duminica Ortodoxi- 
ei, cântăm psalmul 136: 


„La râul Babilonului, acolo am şe- 
zut şi am plâns, când ne-am adus 
aminte de Sion. În sălcii, în mylocul 
lor, am atârnat harfele noastre. Că 
acolo cei ce ne-au robit pe noi, ne-au 
cerut nouă cântare, zicând: «Cân- 
tați-ne nouă din cântările Sionu- 
lui!». Cum să cântăm cântarea 
Domnului în pământ străin? De te 
voi uita, lerusalime, uitată să fie 
dreapta mea! Să se lipească limba 
mea de grumazul meu, de nu-mi voi 
aduce aminte de tine, de nu voi pu- 
ne înainte Ierusalimul, ca început al 
bucuriei mele” (vs. 1-6). 


Acest psalm ne invită să păstrăm pe 
Dumnezeu în „memoria” noastră, ră- 
mânând statornici în orientarea 
noastră plină de nădejde către El. 


Sâmbăta dinaintea Duminicii 
Infricoşatei Judecăţi, ne prileju- 
leşte rugăciunea şi cinstirea „... tutu- 
ror părinţilor și a fraţilor creştini or- 
todocşi adormiţi de la începutul vea- 
curilor”. Rugăciunile pentru cei a- 
dormiţi exprimă dragostea cu care-i 
înconjurăm pe aceştia, fiind dovada 
iubirii noastre faţă de ei şi a purtării 
de grijă pentru sufletul lor. De ase- 
menea, această sâmbătă vine să ne 
problematizeze asupra realităţii 
morţii, îndemnându-ne la osteneală, 
întru dobândirea Impărăţiei lui 
Dumnezeu. 


Duminica Înfricoşătoarei Ju- 
decăţi sau a Lăsatului sec de 
carne ne prezintă mai dinainte i- 
maginea înfricoşatei Judecăţi. Ea 
are o întreită semnificaţie. Pe de o 
parte, continuă praznicul pomenirii 
tuturor celor adormiţi, prevestind 
adunarea finală a celor vii şi a celor 
morţi pentru judecata lui Dumnezeu 
la cea de-a doua venire. Pe de altă 
parte, completează referirea, din 
Duminica Fiului risipitor, la Dum- 
nezeu-Tatăl Cel iubitor, punând în 
evidenţă dreptatea, care este criteri- 
ul ultim al Judecăţii de Apoi. În fine, 
deschide cea de-a doua parte a peri- 
oadei pregătitoare pentru Postul cel 
Mare, dedicată pregătirii efective a 
creştinului, stimulându-l la aceasta 
prin cugetarea la înfricoşătoarea 
judecată. 


Rânduiala săptămânii ce urmează 
acestei duminici ne pregăteşte pen- 
tru osteneala Postului, pentru că în 
toate zilele, chiar şi miercurea și 
vinerea, creştinii consumă doar ouă, 
lapte, brânză şi peşte. Se renunţă 





f. Policarp, episcopul vechii ce- 

tăți Smirna (astăzi Izmir, Tur- 
cia), este unul dintre marii dascăli și 
martiri ai Bisericii noastre. Viaţa şi 
mărturisirea sa dau mărturie peste 
veacuri de credinţa şi râvna sa fier- 
binte pe care o purta in inimă Dom- 
nului său şi rămâne pentru totdeau- 
na un model de urmare a lui Hristos 
şi de trăire a vieţii creştine. 

Născut în cetatea Efes, pe vremea 
împăratului Vespasian, Sf. Policarp 
rămâne orfan de mic copil, părinţii 
săi primind cununa muceniciei. Îna- 
inte de pătimire, părinţii săi l-au în- 
credinţat unei femei evlavioase, Ca- 
lista, care l-a crescut în frica de 
Dumnezeu şi iubire de sfintele vir- 
tuţi. Fiind plin de milostivire faţă de 
nevoile celor săraci, împărțea cu ne- 
răbdare proviziile nobilei sale ma- 
me. În urma unei minuni în care că- 
mările s-au reumplut în chip minu- 
nat, mama sa adoptivă i-a schimbat 
numele din Pangratie, aşa cum se 
numea de copil, în Policarp, ce în- 
seamnă „rod îmbelşugat”. 


Ajuns la maturitate, devine ucenic 
apropiat al Sf. Ioan Evanghelistul, 
umplându-se de învăţătura sa şi de 
tot ce amintea de viaţa Domnului 
Hristos. Fiind în exil pe insula Pat- 
mos, Sf. Ioan îl hirotoneşte ca epis- 
cop al marii cetăţi a Smirnei pe Sf. 
Vucol, căruia i l-a încredinţat ca aju- 
tor şi tovarăş în lucrare pe Sf. Poli- 
carp. Ajunși în cetate, Policarp este 
hirotonit preot şi însărcinat cu în- 
grijirea orfanilor, până la moartea 
dascălului său, căruia îi urmează în 
scaunul episcopal. Era anul 106. 
Imbrăcat cu harul dumnezeiesc, Sf. 
Policarp urmează cu desăvârşire ca- 
lea Domnului, împletindu-şi propo- 
văduirea cu mulţime de minuni, fă- 
când din trăirea și învăţătura sa cale 
de întoarcere a mulţime de păgâni 
la credinţă. Totodată, propovădui- 
rea sa a stat cu tărie împotriva învă- 
țăturii eretice a marcioniţilor şi va- 
lentinienilor, care aduceau tulbura- 
re şi dezbinare în obştea Bisericii lui 


Hristos, reuşind întoarcerea multo- 
ra dintre cei înșelaţi de aceste erezii. 
Sf. Policarp a călăuzit astfel, în chip 
cu adevărat apostolesc, Biserica sa 
vreme de aproape cincizeci de ani. 


Bătrân de zile, în anul 154, sau cel 
mai târziu în primăvara anului 155, 
face o călătorie la Roma pentru a sta 
de vorbă cu papa Anicet, privind a- 
părarea credinţei adevărate şi lupta 
comună împotriva ereziilor. O altă 
grijă a bătrânului episcop era ca săr- 
bătoarea Paştilor să fie prăznuită de 
întreaga creştinătate la aceeaşi dată. 





Martiriul 
Sf. Policarp 
al Smirnei 





Deşi nu s-a ajuns la o înţelegere pri- 
vind data serbării anuale a Învierii 
Domnului, cei doi ierarhi şi-au luat 
rămas bun cu pace şi deplină comu- 
niune frăţească. 


La puţină vreme de la întoarcerea sa 
la Smirna, o înfricoșătoare prigoană 
a răvăşit toate Bisericile Asiei, adău- 
gând cete de mucenici soborului ce- 
resc. Şi Sf. Policarp i se apropia vre- 
mea plecării sale. Istorisirea muce- 
niciei sale este păstrată sub formă 
de „Scrisoare a Bisericii din Smirna 
către Biserica lui Dumnezeu care se 
află în Philomaelium şi către toate 
comunităţile din tot locul ale Biseri- 
cii universale”, fiind scrisă de un 
martor ocular. Această scriere pre- 
zintă un interes istoric excepţional, 


fiind cel mai vechi act martiric păs- 


trat în limba greacă, în forma lui 
originală, şi cel care a creat genul li- 


terar creştin al Actelor martirice. De 
o importanţă deosebită pentru teo- 
logia şi vieţuirea creştină, istorisirea 
pătimirilor marelui mucenic este o 
nestemată adăugată în tezaurul 
Sfintei Tradiţii a Bisericii noastre 
Ortodoxe. 


Din actul său martiric, pe care îl 
vom urma în continuare, aflăm ca 
Sf. Policarp a pătimit mucenicia 
pentru Hristos în Sâmbătă cea ma- 
re, la 23 februarie 155, în vremea 
împăratului Antonin Pius (138-161). 
Inainte mai pătimiseră încă unspre- 
zece mucenici în cetatea sa, el fiind 
ultimul și cel care a oprit pentru 
moment prigoana creştinilor. La în- 
ceputul prigoanei, cedând la insis- 





tenţele credincioșilor săi, Sfântul s-a 
retras într-o căsuţă de ţară din a- 
propierea orașului, unde necontenit 
se ruga. Cu trei zile mai înainte de a 
fi prins „a avut o vedenie, căci a vă- 
zut perna lui cuprinsă de flăcări; şi, 
întorcându-se, a spus către cei ce se 
aflau împreună cu el: trebuie să fiu 
ars de viu”. Este găsit apoi de solda- 
ţii împăratului, pe care îi primeşte 
cu faţa luminoasă şi cărora le aşează 
înainte o masă îmbelșugată, cerând 
o vreme pentru rugăciune. După ce 
și-a terminat rugăciunea, „pome- 
nind pe toţi care s-au întâlnit vreo- 
dată cu el, mici şi mari, străluciți şi 
smeriţi, şi întreaga Biserică univer- 
sală din lume”, este urcat pe un asin 
şi dus spre stadionul din cetate, su- 
ferind pe drum cazne de la prigoni- 
tori. Intrând în stadion, un glas din 
cer i-a zis: „Fii tare şi îndrăzneşte, 
Policarp”. Indemnat de judecător să 
se lepede şi să blesteme pe Hristos, 
Sfântul a răspuns: 


„De optzeci şi şase de ani îi 
slujesc şi nici un rău nu mi-a 
Jăcut. Cum pot sa blestem pe 
Impăratul meu, Cel ce m-a 
mântuit?”, 


In cele din urmă este condamnat la 
ardere pe rug, aşa cum proorocise. 


Pregătindu-se în grabă rugul, Sfân- 
tul s-a dezbrăcat de haine, căutând 
apoi să se descalţe, ceea ce nu făcu- 
se niciodată, deoarece creştinii cău- 
tau mereu să-i sărute picioarele. S-a 
aşezat apoi pe rug, singur şi fără să 
fie țintuit în cuie: „Lăsaţi-mă aşa, 
căci Cel ce îmi dă tăria să îndur 
focul, îmi va da putere să îndur 
nemișcat pe rug, chiar şi fără sigu- 
ranța cuielor voastre”. Sfârşindu-şi 
o rugăciune fierbinte, este aprins fo- 
cul, care, în chip minunat înconjura 
trupul fără să-l ardă. Văzând că nu 
este mistuit de foc, judecătorul a po- 
runcit unui lăncier să-l străpungă cu 
un pumnal, curgând din împunsătu- 
ră atâta sânge încât a stins focul, 
spre mirarea tuturor. La îndemnul 
iudeilor, care păzeau trupul să nu 
fie luat de creştini, „ca nu cumva, 
creştinii, părăsind pe Cel răstignit, 
să se închine acestuia”, judecătorul 
a poruncit ca trupul să fie ars în foc. 


Martiriul Sfântului ne prezintă în 
continuare una dintre cele mai 
vechi şi însemnate mărturii despre 
cinstirea sfinţilor şi a sfintelor 
moaşte. Scormonind prin cenuşă, 
creştinii au cules rămășițele Sfântu- 
lui spre cinstire: „In acest chip, noi 
am dobândit mai în urmă osemin- 
tele lui, mai cinstite decât pie- 

trele preţioase şi mai scumpe 
decât aurul, şi le-am aşezat la un 
loc cuviincios. Dea Domnul să ne a- 
dunăm şi noi acolo, după putinţă, 
cu bucurie şi veselie, ca să sărbă- 
torim ziua martiriului lui ca zi 
a naşterii, atât pentru amintirea 
celor ce au săvârșit lupta, cât şi 
pentru deprinderea şi pregătirea 


celor ce vor lupta în urmă”. 


Astfel a pătimit prea minunatul Poli- 
carp, „învățător apostolic şi cu duh 
proorocesc”, „nu numai un dascăl a- 
les, ci şi un martir renumit, a cărui 
mucenicie toți doresc să o urmeze, 
pentru că a fost după Evanghelia lui 


Hristos”. 
Preot Ioan Curechian 





Notă: De 14 octombrie 2011 au fost 
aduse la Iaşi o parte din moaştele 
Sf. Policarp. Cealaltă parte se păs- 
trează în Franţa, de când au fost 
luate de cruciați de la greci. 








S ă ne sârguim, fraţilor, pentru 
mântuirea noastră şi să fim cu 
luare aminte ca să nu pierdem vre- 
mea în zadar, căci cu adevărat, mult 
vom căuta zilele acestea şi nu le 
vom afla. Altfel nu numai că nu spo- 
Tim, Ci şi pururea ne scârbim. Aceas- 
ta nl se pricinuieşte pentru că nu 
suntem cu luare aminte și cu pază în 
inima noastră. Că de am vrea cu tot 
dinadinsul să ne nevoim puţin, nu 
ne-am scârbi atât de mult, nici nu 
ne-am obosi foarte. Pentru că deşi a- 
re cineva osteneală la început, dar 
puţin câte puţin sporeşte înainte şi 
apoi cu odihnă săvârşeşte faptele ce- 
le bune, că văzând Dumnezeu oste- 
neala lui îi dă ajutor. Deci, să ne si- 
lim pe noi înşine, să punem începere 
ca să voim binele. Căci cu toate că 
n-am ajuns la faptă, dar şi voinţa a- 
ceasta este începutul mântuirii. Fi- 
indcă din voinţă ajungem cu ajuto- 
rul lui Dumnezeu şi spre osârdie şi 
apoi cu osârdia câştigăm faptele cele 
bune. De aceea zicea oarecare dintre 
Părinţi: dă sânge şi primeşte duh, a- 
dică nevoieşte-te şi vei dobândi 
fapta cea bună. 


Deci, şi din voi, cel ce vrea să câştige 
fapta cea bună, nu trebuie să se lene- 
vească şi să glumească. Căci precum 
cel ce vrea să înveţe zidăria, sau alt 
meşteşug, nu se mai îndeletniceşte şi 
cu altceva decât cu acel meșteșug, a- 
șa şi cei ce voiesc să înveţe lucrarea 
cea duhovnicească, nu trebuie să 


Cei patru stâlpi ai anului 2021 


ÎMPLINIREA PORUNCILOR (II) 


Cuvânt al Avvei Dorotei 


mai gândească alt lucru, ci ziua şi 
noaptea să se nevoiască la aceasta, 
ca să se deprindă şi să se folosească. 
Fiindcă, dimpotrivă, cei ce nu se sâr- 
guiesc la dânsa aşa, nu numai că nu 
sporesc, ci se şi tulbură totdeauna şi 
se nevoiesc în zadar, fără nicio chib- 
zuire, iar ostenindu-se cineva fără 
luare aminte, pe nesimţite se abate 
din drumul faptelor celor bune, care 
sunt totdeauna în mijloc şi greșeşte. 


Fraţilor, de vom cerceta, aflăm, și de 
vom cere de la Dumnezeu, ne dă lu- 
minare. Că zice la Sfânta Evanghelie: 
„Cereţi şi vi se va da, căutați şi veți 
afla, bateţi şi vi se va deschide”. Ce- 
reţi însemnează să ne rugăm şi prin 
rugăciune să cerem; iar căutaţi în- 
semnează să luăm aminte cum vine 
fapta bună, ce lucru este cel ce o a- 
duce şi ce trebuie să facem ca să o 
câştigăm. Dacă vom cerceta aşa în 
toată ziua, vom afla; iar bateţi și vi 
se va deschide înseamnă să facem 
poruncile lui Dumnezeu, că tot cel ce 
va bate, cu mâinile bate, iar mâinile 
închipuiesc lucrarea. Dumnezeu vrea 
nu numai să cerem, cl să şi căutăm 
cu luare aminte şi apoi să ne oste- 
nim, nevoindu-ne a fi gata la tot lu- 
crul bun, precum zice Apostolul. Iar 
să fim gata, ce însemnează? Când ci- 
neva vrea să facă corabie, întâi găteş- 
te toate cele trebuincioase, până şi 
curele, smoală şi cel mai mic lucru, 
apoi începe lucrarea. Așa trebuie să 
fim şi noi gătiţi la toată fapta cea 








„A face poruncile lui Dumnezeu cu pricepere însemnează 
să luăm aminte cum vine fapta bună, ce lucru este cel ce 


o aduce şi ce trebuie să facem ca să o câştigăm.” 


bună, să avem toată gătirea spre a 
face voia lui Dumnezeu cu minte, 
cum vrea EI şi-l place. Dar oare ce 
însemnează ceea ce zice Apostolul: 
"Voia lui Dumnezeu cea bună, plă- 
cută şi deplină?" Voia Lui cea bună 
se săvârşeşte în cele ce se fac după 
poruncile Lui, adică: să ne iubim 
unul pe altul, să facem milostenie, şi 
altele asemenea. Aceasta este voia 
lui Dumnezeu cea bună. Dar cea plă- 
cută care este? Orice bine ar face ci- 
neva, nu poate şti dacă îl face pre- 
cum este plăcut Domnului. Se în- 
tâmplă să găsească cineva o săracă 
frumoasă, fără părinţi; îi place şi o ia 
și o hrăneşte ca pe o săracă. Acesta 
bine a făcut, pentru că a împlinit po- 
runca lui Dumnezeu. Acest bine însă 
fiind cu oarecare patimă omenească, 
nu este plăcut lui Dumnezeu. Plăcut 
este când face cineva milostenie fără 
nici un gând omenesc, cu numai din 
însăşi bunătatea, din însăşi milosti- 
virea. lar desăvârşirea este când face 
cineva orice faptă bună, fără îndoia- 
lă, fără pregetare, fără greutate, ci 
din toată puterea, cu toată voia și cu 
atâta dragoste, încât socoteşte că el 
se foloseşte din acea facere de bine și 
nu că pe altul foloseşte, iar dând mi- 
lostenie se bucură ca şi când ar lua, 
iar nu ar da el. Atunci se socoteşte că 
face voia lui Dumnezeu cea bună, 
plăcută și deplină. Aceasta însemnă 
a face poruncile lui Dumnezeu cu 
pricepere. 








Când a ridicat-o securitatea în 
1958, maica Tatiana avea 37 de ani 
şi se ostenea ca stareță la mănăsti- 
rea Tismana de 6 ani. Mărturia de 
mai Jos este a unei foste deţinute po- 
litice, care a stat o vreme cu ea în 
închisoare. Insă, spre deosebire de 
marea majoritate a celor care au 
fost considerați „duşmani ai popo- 
rului” şi închişi, maica Tatiana nu a 
fost eliberată pe baza decretului din 
1964. Ei i s-a înscenat o delapidare 
şi a făcut 14 ani de temniță grea, 
ieşind din puşcărie abia în 1972. 








Calendarul mărturisitorilor 


Monabhia Tatiana Răduleţ- 
Învierea în temniţă 





| în dimineaţa zilei de Paşti a a- 
nului 1960. Se servise masa de 
dimineaţă şi o linişte desăvârşită 
plutea în celularul Securităţii Craio- 
va. În- tr-o celulă strâmtă, fără alt 
mobilier decât paturile de fier supra- 
puse, trei femei stăteau pe marginea 
patului, așa cum dicta regulametul: 
stareţa Mănăstirii Tismana, 0 vajni- 
că româncă dintr-unul din satele 
Olteniei şi o tânără ingineră chimis- 
tă. 


Acuzată că a oferit hrană şi adăpost 
fugarilor şi luptătorilor anticomu- 
niști din munţi, Maica Tatiana, ca 
stareță, a fost supusă la o anchetă 
deosebit de dură, la presiuni, con- 
strângeri şi şocuri de lungă durată, 
care împing spre limita de ruptură 
psihică și firile cele mai tari. Decla- 
rațiile de autoacuzare erau smulse 
printr-o tehnică de urgenţă, unde 
domina bătaia cu parul, cu ranga la 
tălpi, șocul electric, învârtitul pe fus. 


O anchetă prelungită ducea, mai ales 
la femei, la dezechilibru psihic. Au 
fost destule cazuri când cei care au 
trecut pe acolo nu şi-au putut regăsi 
echilibrul pierdut. Nu se terminase 
bine investigarea delictelor politice, 
când a survenit o nouă problemă. 


Unde este aurul mănăstirii? Singurul 
care era îndreptăţit să stăpânească 
metalul preţios era statul, partidul. 
Anchete lungi, ziua şi noaptea, con- 
fruntări, deplasări la mănăstire pen- 
tru percheziţii şi săpături, toate o a- 
fectaseră adânc pe biata femeie. 


Săptămâna Patimilor fusese pentru 
ea o săptămână de supliciu, de 
groaznică solicitare. Avea momente 
când vorbea tare, singură. În dimi- 
neaţa zilei de Paști a părut a fi mai li- 
niştită. Supraveghetorii arestului e- 
rau la datorie. La intervale regulate, 
ridicau apărătoarele de la vizoare ca 
să se încredinţeze că în celulă nu se 
pune nimic la cale, nu se petrece ni- 
mic suspect. 


În liniştea şi pacea acelei dimineţi 
sfinte, deodată, ca împinsă de un re- 
sort, fără să mai dea nici o explicaţie, 
Maica Tatiana alergă spre uşă și în- 
cepu să lovească cu pumnii strigând 
cât o ţineau puterile: 


- Deschideţi, deschideţi uşa, vine 
Impăratul Măririi! Deschideţi până 
mai aveți timp, că altfel va fi vai de 
VOI! 


Maica Tatiana continua să bată cu 





pumnii în uşă repetând chemarea. 
Se deschide vizeta şi caraliul de ser- 
viciu se uită nedumerit spre noi. 
I-am răspuns ridicând din umeri. 
Maica Tatiana încercă să-l lămureas- 
că repetând ordinul divin. Caraliul 
neștiind ce să facă, închide repede 
vizeta. După scurt timp, pe sală se a- 
ude zgomot de paşi şi zvon de gla- 
suri. Se trag zăvoarele şi ușa se des- 
chide. În prag apare ofiţerul de ser- 
viciu pe unitate. Era cunoscut ca un 
om ponderat. Poate aceasta îi era fi- 
rea, poate acesta era rolul pe care 
trebuia să-l joace; al intervenţiei 
conciliante pentru realizarea unei 
strategii de lucru. La deschiderea u- 
șii, Maica Tatiana se linişteşte şi-i 
întâmpină cu „Hristos a înviat!”. 
Ofiţerul priveşte întrebător spre noi, 
care aşteptam speriate urmările. O 
vor târi sub dușul rece? O vor pune 
în cămaşa de forță? O vor snopi în 
bătaie?... 


Ofiţerul pune mâna la cap în semn 
că a luat-o razna şi o lasă să iasă pe 
culoar înconjurată de grupul de ca- 
ralii. Uşa se închide şi noi rămânem 
cu urechile ciulite să prindem o in- 
formaţie, dincolo de raza vizuală. In- 
cercăm să facem o rugăciune... Li- 
niște!... Apoi, deodată, de undeva nu 
departe, probabil din boxa unde se 
scotea la aer, se aude glasul puternic, 
plin, al Maicii Tatiana cântând: 
„Hristos a înviat!”. Melodia pătrun- 
de dincolo de ziduri şi zăbrele, to- 
pind atmosfera sumbră a celularului 
într-o cerească binecuvântare. L-a 
repetat de trei ori aşa, ca la Mănăsti- 
re în ziua de Paști, de a răsunat Se- 
curitatea. 


După scurt timp, au dus-o în celulă, 
liniştită, cu faţa luminoasă. Din ochi 
îi dispăruse deşertul animalului 
prins în capcană. Groaza anchetei 
care nu se mai termina, teama care 
nu 0 lăsa să doarmă până spre mie- 
zul nopţii, când era chemată la an- 
chetă, cutele amărăciunii, amprenta 
deznădejdii dispăruseră. Ofiţerul a 
chibzuit câteva minute şi a făcut 
semn plutonierului. Uşa s-a închis și 
zăvoarele au fost trase. Stareţa s-a 
aşezat pe marginea patului. Chipul îi 
radia de mulţumire. Plutea în altă 
lume. Nu mai era în celula Securită- 
ţii. (Viorica Stănulețiu-Călinescu) 





27 februarie: 


Sf. lerarh Rafail, primul episcop ortodox din America (11015) 


Numindu-se „arabo-sirian din naștere, grec prin educaţie primară, american prin reşedinţă, rus în 
adâncul inimii şi slav în suflet”, Sf. Rafail a primit veșmintele arhiereşti de la ţarul Nicolae II al Ru- 
siei. In America a ctitorit o catedrală, a pus bazele a 30 parohii, a sfinţit locul unei mănăstiri, a tra- 
dus în engleză numeroase cărţi de cult şi a editat ziarul ortodocșilor americani, dar mai ales a adus 


mii de oameni la credinţă. 


